Pärnumaa

Pärnumaa on yksi 15:stä Viron maakunnasta. Se sijaitsee Viron lounaiskolkassa Riianlahden rannikolla Pärnun kaupungin ympärillä. Pärnu on maakunnan pääkaupunki.

Pärnumaan asukasluku on noin 88 000. Maakunnan pinta-ala on 5 419 km², ja se on pinta-alaltaan maan suurin.

Kaupungit ja kunnat  

Vuoden 2017 kuntauudistuksen jälkeen Pärnumaa koostuu seitsemästä kunnasta, joista yksi on kaupunki. Ennen kuntauudistusta kuntia oli 19. Muutoksessa kaksi Läänemaan kuntaa, Lihula ja Hanila, siirrettiin osaksi Pärnumaata. 

Maakunnan kunnat ovat (asukasluku 1.1.2018):
Kaupungit
 Pärnu, 51 649 as.

Kunnat
 Häädemeesten kunta, 4 985 as.
 Kihnun kunta, 702 as.
 Läänerannan kunta, 5 494 as.
 Põhja-Pärnumaan kunta, 8 435 as.
 Saarden kunta, 4 722 as.
 Torin kunta, 11 694 as.

Väestö
Vuonna 2011 silloisella Pärnumaalla oli 82 598 asukasta, joista 73 449 (88,9 %) oli virolaisia, 6 699 (8,1 %) venäläisiä ja 2 357 (2,9 %) muita kansallisuuksia.

Talous 
Maakunnan teollisuudenaloja ovat metsä- ja puuteollisuus, metalli-, vaate- ja elektroniikkateollisuus. Näiden lisäksi maakunnassa työllistää turvetuotanto sekä matkailu ja kylpylätoiminta.

Hallinto ja politiikka 
Pärnumaa muodostaa Viron riigikogun vaalien vaalipiirin numero 12, josta valitaan kahdeksan kansanedustajaa Viron 101-jäseniseen parlamenttiin.

Lähteet

Aiheesta muualla